
[image: image1.png]



PARLAMENTUL ROMÂNIEI

CAMERA DEPUTAŢILOR

COMISIA PENTRU ÎNVĂŢĂMÂNT,
       COMISIA PENTRU SĂNĂTATE 

ŞTIINŢĂ, TINERET ŞI SPORT

                      ŞI FAMILIE 

Bucureşti, 17 decembrie 2013

           Bucureşti,17 decembrie  2013

           Nr.4C-9/280                                                                     Nr. 4C-8/285
BIROULUI  PERMANENT 

AL 

CAMEREI DEPUTAŢILOR


Vă transmitem, alăturat, raportul comun asupra propunerii legislative privind butonul de panică  (Plx. 477/2013).


Pentru întocmirea raportului, Comisiile au analizat avizele primite de la Comisia juridică, de disciplină şi imunităţi, avizul Consiliului Legislativ, precum şi Punctul de vedere al Guvernului. 


În funcţie de obiectul şi conţinutul său, propunerea legislativă face parte din categoria legilor ordinare.

  PREŞEDINTE                                              PREŞEDINTE

 Angel TILVĂR                                            Rodica NASSAR                                                                               

                               ŞI FAMILIE 

 Bucureşti, 17 decembrie 2013                                     Bucureşti, 17 decembrie 2013

      Nr.4c-9/280                                                                       Nr. 4c-8/ 285
RAPORT COMUN 

asupra propunerii legislative privind butonul de panică

(Plx. 477/2013)

1. În conformitate cu prevederile art.95 din Regulamentul Camerei Deputaţilor, republicat, prin adresa nr. Plx. 477/ 11 noiembrie 2013, Comisia pentru învăţământ, ştiinţă, tineret şi sport şi Comisia pentru sănătate şi familie au fost sesizate spre dezbatere, în fond, cu propunerea legislativă privind butonul de panică.

La întocmirea prezentului raport comun Comisiile au avut în vedere :
· avizul favorabil al Consiliului Legislativ (nr.431 din 22.05.2012) cu observaţii şi propuneri;

· avizul negativ al Comisiei juridice, de disciplină şi imunităţi ( nr.Plx 477 din 9 decembrie 2013) ;
· punctul de vedere al Ministerului Sănătăţii (nr.EN 4695/17.06.2013 ) .

Propunerea legislativă are ca obiect de reglementare instituirea obligaţiei instalării şi folosirii, în instituţiile şi unităţile de învăţământ şi sanitare, a unui dispozitiv destinat alertării imediate a autorităţilor în cazul incidentelor care pot pune în pericol siguranţa persoanelor. 

2. Comisia pentru învăţământ, ştiinţă, tineret şi sport a dezbătut propunerea legislativă în şedinţa din data de 09 decembrie 2013. La lucrări au fost prezenţi 16 deputaţi din totalul de 29 membri ai Comisiei. 

La dezbaterea propunerii legislative au participat ca invitaţi, în conformitate cu prevederile art. 54 şi 55 din Regulamentul Camerei Deputaţilor, republicat: domnul Andrei Gheorghe Kiraly – secretar de stat în cadrul Ministerului Educaţiei Naţionale şi domnul Răzvan Vulcănescu - subsecretar de stat în cadrul Ministerului Sănătăţii.

În urma dezbaterilor, Comisia pentru învăţământ, ştiinţă, tineret şi sport a propus, cu 15 voturi pentru respingere şi 1 vot împotriva respingerii, respingerea propunerii legislative.


Comisia pentru sănătate şi familie a dezbătut proiectul de lege în şedinţa din data de  16  decembrie 2013.

La lucrări au fost prezenţi 16 deputaţi din totalul de 17 membri ai Comisiei.

La dezbaterea propunerii legislative a participat, în calitate de invitat, în conformitate cu prevederile art.54 şi 55 din Regulamentul Camerei Deputaţilor, republicat, domnul Răzvan Vulcănescu - subsecretar de stat în cadrul Ministerului Sănătăţii .
În urma dezbaterilor, Comisia pentru sănătate şi familie a propus, cu unanimitate de voturi, respingerea propunerii legislative.


3. Potrivit prevederilor art. 75 alin. (1) din Constituţia României, republicată, şi ale art.92 alin.(9) din Regulamentul Camerei Deputaţilor, republicat, Camera Deputaţilor este Cameră decizională.


Propunerea legislativă a fost respinsă de Senat, în calitate de primă Cameră sesizată, în şedinţa din 06 noiembrie 2013. 


4.  În raport de obiectul şi conţinutul său, propunerea legislativă face parte din categoria legilor ordinare, potrivit prevederilor art.73 din Constituţia României, republicată.


5. În urma finalizării dezbaterilor, membrii celor două Comisii au hotărât să propună Plenului Camerei Deputaţilor respingerea propunerii legislative din următoarele considerente:

 - potrivit cadrului legal în vigoare, prin intermediul apelurilor telefonice gratuite, de pe orice terminal telefonic fix sau mobil, la numărul 112, se asigură comunicarea eficientă a apelurilor de urgenţă. Pe cale de consecinţă, nu este necesară implementarea unui nou astfel de mecanism;  

- implementarea unei astfel de soluţii nu se dovedeşte oportună din punct de vedere tehnic sau funcţional, neputând substitui apelurile telefonice către numărul unic pentru apeluri de urgenţă 112, ce permit prioritizarea şi localizarea apelurilor;

- spre deosebire de apelurile telefonice către 112, butonul de panică nu permite comunicarea bidirecţională, între centrul unic pentru apeluri de urgenţă şi apelant, lipsa comunicării verbale reducând semnificativ eficienţa şi eficacitatea măsurii în situaţiile în care incidentul nu se petrece în imediata apropiere a locaţiei în care a fost instalat dispozitivul respectiv; 

- nu este identificată soluţia tehnică suport pentru funcţionarea butonului de panică şi nici modul în care se va realiza implementarea efectivă a acestei soluţii legislative; 

- nu sunt precizate sursele de finanţare pentru acoperirea costurilor ocazionate de realizarea comunicaţiei cu centrele unice pentru apeluri de urgenţă şi cu implementarea acestei iniţiative la nivelul instituţiilor şi unităţilor de învăţământ şi sanitare.


      PREŞEDINTE                                          PREŞEDINTE

                Angel TILVĂR                                        Rodica NASSAR        


      SECRETAR 

                                  SECRETAR


     Victor CRISTEA

           
 Florin BUICU               


        





                  
           


Consilier parlamentar                                            Şef birou – Gheorghe Marinescu

             Ioana Florina Mînzu 
                                Consilier parlamentar – Cristina Bologan

